Jelaskan Sejarah dari Parti Colorado (Paraguay) dalam bahasa melayu

Parti Colorado pada asalnya memerintah Paraguay dari tahun 1887 hingga tahun 1904. Pada tahun 1946, parti itu menyertai kerajaan bersama-sama dengan Parti Febreristas, semasa Higinio Morinigo merupakan Presiden Paraguay.

Dari tahun 1947 hingga tahun 1962, Parti Colorado memerintah Paraguay sebagai sebuah negara ekaparti, dengan semua parti politik yang lain diharamkan. Ia juga bertindak sebagai salah satu daripada dua tunggak yang menyokong rejim Stroessner, dengan tunggak yang lain itu merupakan tentera Paraguay.

Dalam pilihan raya perundangan pada 27 April 2003, Parti Colorado memenangi 35.3 % daripada undi suka ramai dan 37 daripada 80 kerusi dalam Chamber of Deputies of Paraguay (Majlis Perundangan Paraguay). Parti Colorado juga memenangi 16 daripada 45 kerusi dalam Senat (32.9%). Di samping itu, calonnya, Nicanor Duarte Frutos, memenangi 37.1 % daripada undi suka ramai dalam pilihan raya memilih presiden yang diadakan pada hari yang sama dan dengan itu, dipilih sebagai Presiden Paraguay.

Parti Colorado pada asalnya berpendirian konservatisme dan mewakili mereka yang menentang Parti Liberal. Pada 20 April 2008, Parti Colorado mengalami kekalahan dalam pilihan raya presiden buat pertama kali sejak 61 tahun. Parti itu ditewaskan oleh Fernando Lugo, seorang biskop Roman Katolik dan calon sayap kiri. Ini merupakan kali pertama kedua-dua calon sayap kiri dan biskop dipilih menjadi Presiden dalam sebuah pilihan raya bebas di Paraguay. Dalam pilihan raya ini, Parti Colorado diwakili oleh Blanca Ovelar, seorang wanita, dan dengan itu, juga merupakan kali pertama seorang wanita dicalonkan untuk jawatan presiden dalam politik Paraguay.